text: Obduktion skal afsløre forbrydelse
  31 oktober 2010 kl. 18.02
  En obduktion mandag ventes at kunne give politiet svar på, om der ligger en forbrydelse bag fundet af cirka 45-årig kvinde i en fiskedam i Rens.
  Det oplyser vicepolitiinspektør Bent Thuesen fra Syd- og Sønderjyllands Politi til TV SYD.
  Kvinde blev søndag formiddag fundet død i en fiskedam i et dambrug ved Rens nogle få kilometer nord for den dansk-tyske grænse.
  Syd- og Sønderjyllands Politi karakteriserede det hurtigt som "et mistænkeligt dødsfald" - og har hele søndag været i gang med kriminaltekniske undersøgelser på findestedet.
  